
Az emberkereskedelem szociálpolitikai és társadalmi aspektusai

Kulcsszavak: emberkereskedelem, áldozat, erőszak, kizsákmányolás, integráció
Dolgozatom témája az emberkereskedelem, különös tekintettel a szociálpolitikai és
társadalmi aspektusaira. Ez a bűncselekmény az emberi jogokat sérti, és komoly társadalmi
problémát is jelent, mivel az áldozatokra és környezetükre is hatással van. Bár egyre nagyobb
figyelmet kap, sok eset rejtve marad.
Kutatásom célja a romániai áldozatok helyzetének és a törvényi keretek gyakorlati
megvalósulásának vizsgálata. Kvalitatív módszerekkel dolgozom, szakértői interjúkra és
dokumentumelemzésre támaszkodva. Az eredmények szerint az áldozatok nehezen kérnek
segítséget, és a szégyenérzetük magas az áldozathibáztatás miatt.



